 Inta aanan u gudgalin kaalintii Aow Meles banneeyey cidda buuxisay, waxaan jeclaan lahaa inaan mid kale ka hormarsho, oo aan isleeyahay waa muhim ogaalkeedu, horta xereysigii Mawlaca Meles madaxda Soomaalida ee Addis waxba iskama badalin, oo wali waa sidii Aow Meles iyo laaantiisa, balse, waxaa hubaal ah in aan sidii hore loogu sii qulqulin, iyana waxaa u wacan waa isbadalka mandaqadda ka dhacay iyo kala wareegga maamullada ku yimid, taa waxaa kuugu daliil ah, celintii Garoonka Addis laga celshay Mudane Faroole iyo booqashadiisii u dambaysay ee uusan kala laaban wax la taaban karo. 